wannaphong/clean_thaiwikipedia huggingface dataset:
# แดนซ์ยัวร์แฟตออฟ เต้น..เปลี่ยนชีวิต
แดนซ์ยัวร์แฟตออฟ เต้น..เปลี่ยนชีวิต  เป็นรายการประกวดความสามารถในเรื่องการเต้นของคนที่มีน้ำหนักมาก ออกอากาศทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ครีเอทิส มีเดีย จำกัด มีคณะกรรมการ 3 คน คือ รฐา โพธิ์งาม, เอกชัย เอื้อสังคมเศรษฐ และเกียรติกมล ล่าทา

รูปแบบและกติกาการแข่งขัน
รายการเริ่มต้นโดยการรับสมัครผู้เข้าร่วมการแข่งขันทั่วประเทศ 1,000 คน และคัดเลือกเหลือ 12 คนสุดท้ายมาแข่งขันกัน ส่วนคณะกรรมการมีทั้งหมด 3 ท่าน คือ รฐา โพธิ์งาม เอกชัย เอื้อสังคมเศรษฐและ เกียรติกมล ล่าทา'หญิง-เอกกี้-ตุ้ย-แมร์' ปะทะหนุ่มสาวบิ๊กไซส์ 'แดนซ์ยัวร์แฟตอ็อฟ'. หนังสือพิมพ์ไทยรัฐ

ผลการแข่งขันจะแบ่งออกเป็นสองส่วน (คะแนนทั้งหมดคิดเป็นเปอร์เซ็นต์) คือ ส่วนแรกจะได้คะแนนจากคณะกรรมการ ในดูเรื่องการเต้นของผู้เข้าแข่งขัน และส่วนที่สองมาจากน้ำหนักตัวของผู้เข้าแข่งขันที่สามารถลดลงไปได้ในแต่ละสัปดาห์ เมื่อนำคะแนนนำคะแนนทั้งสองส่วนมาร่วมกัน ผู้เข้าแข่งขันคนไหนมีคะแนนน้อยที่สุดจะถูกคัดออกจากสัปดาห์นั้น จนเหลือผู้เข้าแข่งขันเพียงหนึ่งเดียวที่จะได้รับรางวัลชนะเลิศ พร้อมของรางวัลมูลค่ากว่า 2 ล้านบาท

 พิธีกรและกรรมการ 
 พิธีกรฤดูกาล ปี 1  ปี 2  ปี 3 พัชรศรี เบญจมาศ 

 ปัจจุบันยังรับหน้าที่พิธีกรอยู่
 ปัจจุบันยุติบทบาทหน้าที่พิธีกรแล้ว

 กรรมการฤดูกาล ปี 1  ปี 2   ปี 3 รฐา โพธิ์งาม  เอกชัย เอื้อสังคมเศรษฐ   เกียรติกมล ล่าทา     สุพจน์ จันทร์เจริญ     สุภัชญา ลัทธิโสภณกุล+   แคทรียา  อิงลิช+  

 ปัจจุบันยังรับหน้าที่กรรมการอยู่
 ปัจจุบันยุติบทบาทหน้าที่กรรมการอยู่
 กรรมการรับเชิญ

+ สุภัชญา ลัทธิโสภณกุล ได้รับเชิญมาแทนกรรมการที่ขาดไปในสัปดาห์ที่ 3

 ฤดูกาล 
 ลำดับ 1
 ลำดับ 2
 ลำดับ 3

 ฤดูกาล  ผู้เข้าแข่งขันรอบสุดท้าย  รายชื่อผู้เข้าประกวดที่ตกรอบก่อนรอบชิงชนะเลิศ  รายชื่อผู้เข้าประกวดที่ตกรอบก่อนได้เป็นตัวจริง  จำนวนผู้เข้าแข่งขัน1ยศพร นวลจันทร์ (โจโจ้)ณัฐฏ์กร ถาวรชาติ (ตูมตาม)ภาวินี บูรณาชีวาวิไล (เบลเยี่ยม) นฤเดช ตุมพิทักษ์สิลิลโรจน์ คล่องอักขระวิมาลิน เวชสวรรค์เอมอร โรจน์วิลาวัลย์นพรัตน์ ไกรนราชนะกุล แย้มบุปผาธนกร สุนทรนนท์กรณ์ หวังรัตนทุมมาสืบพงษ์ พงศ์เพชรดี ไม่มี 122มหิดล มาสขาว (หนูหนึ่ง)ปริญญา มนูศิริ (ปริ้นท์)สุกัญญา สาทอง (เหมียว) ธัชพล รอยหมื่นไวย์เอกวัฒน์ เอกจริยาวัฒน์วรางคณา เฉลิมขวัญชัยสิรภัทร หล่อธารากูลจรัญ คณะโจทย์พรชนก หงษ์วิไลนวพรรณ ตั้งเจริญฉัทน์ชนะ ยิ้มสายมล.ภัทรสุดา กิติยากร ญาดามณ แจ่มสุกใสธนาภรณ์ ทองวิเวชพรปวีณ์ นิมะวัลย์ณิชาภา เทียมทิพรธวัชชัย สุดเฟื้องแสงนวพร ลาภภัทรนันท์ชานนท์ ทองภูธรรัชกฤช ธรรมนราศรี 203 เติมพงศ์ นามาบ (ดิว)  ณัฐธิดา  โตวิทิตวงศ์ (แป้งฝุ่น) วรุตม์ เฮงพร้อม (ไจแอ้นท์)   ทิพากร พูลดีธัญลักษณ์ ประภานาคพิทักษ์วริทธิ์ เกษมณีปณิฐตา ปัญญาคำ นฤพร ไทยศิลป์ สัญชัย  แซ่อ๋อง อชิรภัทร  มาศาเกษม ศมณฑ์รัตน์  เวชภูติ ศิริพร  พนาสูนย์ นันทร์วัช  สุนทรธรรม ณดล  ณ บางช้าง ปทิตตา  เกตุรัตน์กันตรวินันท์  ศรีสมบุญ 164<center>Coming soon<center>

 แหล่งข้อมูลอื่น
# นิกกี โรเมโร
นิก โรเตเฟล  เป็นที่รู้จักกันดีในวงการของเขา นิกกี โรเมโร   เป็นดีเจและโปรดิวเซอร์เพลงเฮาส์ชาวดัตช์ เขาได้ทำงานร่วมและได้รับการสนับสนุนจากดีเจชื่อดัง เช่น เชสโต Fedde Le Grand Sander Van Doorn เดวิด เกตตา Toshaan Saini, แคลวิน แฮร์ริส และ Aviciihttp://www.musicradar.com/news/tech/in-pictures-nicky-romero-and-his-suburban-studio-532921
# เกาะกง (แก้ความกำกวม)
เกาะกง อาจหมายถึง
 เกาะกง (เกาะ) - เกาะแห่งหนึ่งในกัมพูชา
 เขาเกาะกง - ยอดเขาบนเกาะกง
 อ่าวเกาะกง - อ่าวแห่งหนึ่งในจังหวัดเกาะกง
 บ้านเกาะกง - หมู่บ้านบนเกาะกง
 เมืองเกาะกง - เมืองหลักของจังหวัดเกาะกง มีอีกชื่อหนึ่งว่า เขมรภูมินทร์
 อำเภอเกาะกง - อำเภอหนึ่งในจังหวัดเกาะกง
 จังหวัดเกาะกง - จังหวัดหนึ่งในกัมพูชา
# ปลาปักเป้ายักษ์
สำหรับปลาปักเป้ายักษ์ที่พบในน้ำจืด ดูที่: ปลาปักเป้าเอ็มบู

ปลาปักเป้ายักษ์ หรือ ปลาปักเป้าลายเสือArothron stellatus หรือ ปลาปักเป้าก้นดำ  เป็นปลาปักเป้าชนิดหนึ่ง ในวงศ์ปลาปักเป้าฟันสี่ซี่ (Tetraodontidae)

มีรูปร่างยาว หัวโต ลำตัวค่อนข้างกลม ส่วนท้ายแบนข้างเล็กน้อย ลำตัวสีขาว มีลายเลอะสีเทาและจุดสีดำเล็ก ๆ กระจายทั่วตัว

มีความยาวเต็มที่ได้ถึง 120 เซนติเมตร นับเป็นปลาปักเป้าชนิดที่ใหญ่ที่สุดที่พบได้ในประเทศไทย เป็นปลาที่หากินในระดับใกล้กับหน้าดิน อาศัยอยู่ตามแนวปะการัง กินสัตว์น้ำเล็ก ๆ ตามหน้าดินเป็นอาหาร

พบกระจายพันธุ์ในแถบอินโด-แปซิฟิก ในน่านน้ำไทยพบได้ทั้งฝั่งอ่าวไทยและทะเลอันดามัน แต่เป็นปลาที่ไม่พบบ่อยมากนักหน้า 175, "คู่มือปลาทะเล" โดย ชวลิต วิทยานนท์ ดร. (ตุลาคม, 2551) สำนักพิมพ์สารคดี ISBN 978-974-484-261-9

ชื่อพ้อง
 Arothron aerostaticus (Jenyns, 1842)
Arothron alboreticulatus (Tanaka, 1908)
Arothron stellatus (Bloch & Schneider, 1801)
Chelonodon stellaris (Bloch & Schneider, 1801) (สะกดผิด)
Diodon asper Cuvier, 1818
Kanduka michiei Hora, 1925
Takifugu stellatus (Bloch & Schneider, 1801)
Tetraodon aerostaticus Jenyns, 1842
Tetraodon aerostatious Jenyns, 1842 (สะกดผิด)
Tetraodon alboreticulatus Tanaka, 1908
Tetraodon calamara Rüppell, 1829
Tetraodon lagocephalus var. "stellatus" Bloch & Schneider, 1801
Tetraodon punctatus Bloch & Schneider, 1801
Tetraodon stellatus Bloch & Schneider, 1801
Tetraodon stellatus Anonymous, 1798
Tetraodon stellatus Shaw, 1804
Tetrodon aerostaticus Jenyns, 1842 (สะกดผิด)
Tetrodon lagocephalus stellatus Bloch & Schneider, 1801 (สะกดผิด)
Tetrodon lagocephalus var. "stellatus" Bloch & Schneider, 1801 (สะกดผิด)
Tetrodon punctatus Bloch & Schneider, 1801 (สะกดผิด)
Tetrodon stellatus Bloch & Schneider, 1801 (สะกดผิด)
Tetrodon stellatus Shaw, 1804 (สะกดผิด)
Tetrodon stellatus Anonymous, 1798 (สะกิดผิด)
อ้างอิง

แหล่งข้อมูลอื่น
รูปและข้อมูลเพิ่มเติม
# เขมรภูมินทร์
เขมรภูมินทร์ [เข-มะ-ระ-พู-มิน]  หรือ เมืองเกาะกง  เป็นเมืองหลักของจังหวัดเกาะกง ประเทศกัมพูชา ตั้งอยู่ใกล้ปากแม่น้ำเกาะปอที่ไหลลงสู่อ่าวไทยในเขตอำเภอสมัคเมียนเจย เมืองเขมรภูมินทร์อยู่ห่างจากชายแดนไทยเพียง 10 กิโลเมตร ห่างจากเมืองแซรแอมเปิล (นาเกลือ) 138 กิโลเมตร และเดินทางอีก 133 กิโลเมตร ก็จะถึงพนมเปญ

หลังจากการก่อสร้างสะพาน และปรับปรุงทางหลวงหมายเลข 48 ซึ่งก่อสร้างในช่วงปี พ.ศ. 2550-2553 เพื่อเชื่อมเกาะกงไปกรุงพนมเปญและเมืองพระสีหนุ ทำให้เมืองแห่งนี้มีความสำคัญมากขึ้น

 ประวัติ 
ชาวเกาะกงทั้งที่มีเชื้อสายเขมรและไทย เรียกเมืองหลักนี้ว่า เกาะกง ซึ่งทั้งคำว่าเกาะและกงมีความหมายตรงตัวว่า "เกาะ" ต่อมาเมื่อช่วงที่เกาะกงอยู่ภายใต้อิทธิพลของกรุงสยาม รัชสมัยพระบาทสมเด็จพระจอมเกล้าเจ้าอยู่หัว ได้พระราชทานนามเมืองแห่งนี้ว่า ปัจจันตคิรีเขตรรุ่งมณี เมฆโสภณ. คนสองแผ่นดิน. กรุงเทพฯ : บ้านพระอาทิตย์, 2551. หน้า 35 ซึ่งมีความหมายว่า "ปลายเขตแดนที่ภูเขา" และตั้งนามเมืองให้คล้องกับเมืองประจวบคีรีขันธ์ (เดิมชื่อ บางนางรม) ซึ่งเมืองทั้งสองตั้งอยู่ในแนวรุ้งเดียวกันรุ่งมณี เมฆโสภณ. คนสองแผ่นดิน. กรุงเทพฯ : บ้านพระอาทิตย์, 2551, หน้า 23 ดังปรากฏไว้ความว่าประชุมประกาศรัชกาลที่ 4 พ.ศ. 2394-2400. พระนคร : องค์การการค้าของคุรุสภา, 2503, หน้า 37

"...ขุนสารประเสริฐรับพระบรมราชโองการใส่เกล้าฯ ทรงพระกรุณา โปรดเกล้าฯ สั่งว่า เมืองบางนางรมนั้นโปรดเกล้าฯ ให้เรียกเมืองประจวบคีรีขันธ์ กับที่เกาะกงนั้น โปรดเกล้าฯ ให้เรียกว่า เมืองปัจจันตคิรีเขตร ให้กรมวัง หมายไปยังกรมพระกลาโหม กรมท่า กรมพระศุภรัต สัสดีซ้ายขวา ให้เรียกชื่อเมืองทั้ง ๒ ให้ถูกตามแบบรับสั่ง"   

ต่อมาในรัชสมัยพระบาทสมเด็จพระนโรดม สีหนุ ทรงพระราชทานนามให้เมืองนี้ใหม่ว่า เขมรภูมินทร์นิติภูมิ นวรัตน์. เขตร์เขมรัฐภูมินทร์ . ในเปิดฟ้าส่องโลก, 17 สิงหาคม 2543. เรียกดูเมื่อวันที่ 9 กุมภาพันธ์ 2556  มีความหมายว่า "เขตแดนของกษัตริย์กัมพูชา" ซึ่งปัจจุบันยังคงใช้ชื่อนี้อยู่ แต่กลับไม่เป็นที่นิยมเรียกนัก ประชาชนส่วนใหญ่ยังนิยมเรียกเมืองนี้ว่า กรุงเกาะกงรุ่งมณี เมฆโสภณ. คนสองแผ่นดิน. กรุงเทพ:บ้านพระอาทิตย์, 2551, หน้า 86 

แต่เดิมที่ทำการเมืองเกาะกงตั้งอยู่ที่เกาะเสก็ดและขึ้นต่อจังหวัดกำปอต ต่อมาในปี พ.ศ. 2502 ได้มีการสร้างที่ทำการเมืองใหม่ที่เสาธงแล้วเสร็จ จึงได้แยกเกาะกงออกมาตั้งเป็นจังหวัดใหม่

 ที่ตั้ง 
กรุงเกาะกงตั้งอยู่บริเวณปากแม่น้ำ สามารถเข้าถึงได้ทั้งทางบก ทางทะเล และทางอากาศ ที่นี่ห่างจากกรุงเทพฯ ประมาณ 450 กิโลเมตรตามถนนที่เชื่อมระหว่างชายแดนต่อกับบ้านหาดเล็กในฝั่งประเทศไทย ซึ่งห่างจากตัวเมืองเกาะกงเพียง 10 กิโลเมตร ในปี พ.ศ. 2545 ได้มีการสร้างสะพานข้ามแดนจากเกาะกงมายังฝั่งชายแดนไทยด้วยวงเงิน 7.2 ล้านดอลลาร์สหรัฐ และมีความยาว 1,900 เมตร ซึ่งถือเป็นสะพานที่ยาวที่สุดในกัมพูชา

ส่วนการเดินทางจากพนมเปญมายังเกาะกงต้องเดินทางตามทางหลวงหมายเลข 4 เข้ามาถึงเมืองแซรแอมเปิล 133 กิโลเมตร และเดินทางออกจากเมืองแซรแอมเปิลด้วยถนนที่คดเคี้ยวตามเชิงเขากระวานอีก 138 กิโลเมตรก็จะมาถึงตัวเมืองเกาะกง

ภูมิอากาศ
# หม่อมราชวงศ์กัลยา ติงศภัทิย์
ผู้ช่วยศาสตราจารย์ หม่อมราชวงศ์กัลยา ติงศภัทิย์ รองอธิการบดีจุฬาลงกรณ์มหาวิทยาลัย, อดีตคณบดีคณะอักษรศาสตร์ จุฬาลงกรณ์มหาวิทยาลัย

 ประวัติ 

ผู้ช่วยศาสตราจารย์ หม่อมราชวงศ์กัลยา ติงศภัทิย์ หรือที่รู้จักในนาม ผู้ช่วยศาสตราจารย์ ดร.หม่อมราชวงศ์กัลยา ติงศภัทิย์ เป็นธิดาของหม่อมเจ้าเพลารถ จิตรพงศ์ (พระโอรสลำดับที่ 8 ใน สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์) กับหม่อมเจ้ากุมารีเฉลิมลักษณ์ ดิศกุล ม.ร.ว.กัลยา ติงศภัทิย์ สมรสกับนายจาริต ติงศภัทิย์ (บุตรของศาสตราจารย์จิตติ ติงศภัทิย์) อดีตองคมนตรี มีบุตร 1 คน คือ นางสาวรมณียา ติงศภัทย์

 ประวัติการศึกษา 
B.A.Hons. 2514 York University, England 
M.A. 2515 London University, England
Ph.D. 2523 London University, England

 ทุนการศึกษาที่ได้รับ 
พ.ศ. 2519-2523 ทุนมูลนิธิฟอร์ด 
พ.ศ. 2518-2515 ทุนรัฐบาลไทย 
พ.ศ. 2509-2513 ทุนเล่าเรียนหลวง

 ประวัติการรับราชการ 

พ.ศ. 2516 อาจารย์ ภาควิชาภาษาอังกฤษ คณะมนุษยศาสตร์ มหาวิทยาลัยเชียงใหม่
พ.ศ. 2518 อาจารย์ สถาบันศูนย์ภาษาอังกฤษ ทบวงมหาวิทยาลัย 
พ.ศ. 2522 อาจารย์ ภาควิชาภาษาศาสตร์ คณะอักษรศาสตร์ จุฬาลงกรณ์มหาวิทยาลัย 
พ.ศ. 2526 ผู้ช่วยศาสตราจารย์ ภาควิชาภาษาศาสตร์ คณะอักษรศาสตร์ จุฬาลงกรณ์ มหาวิทยาลัย

 ด้านบริหาร 

รองคณบดีฝ่ายวางแผนและพัฒนา คณะอักษรศาสตร์ 2528-2531
ประธานกรรมการบริหารศูนย์การแปลคณะอักษรศาสตร์ 2531-2532
ประธานกรรมการคอมพิวเตอร์คณะอักษรศาสตร์ 2533-2535
ผู้อำนวยการฝ่ายวิเคราะห์นโยบายวิชาการ ฝ่ายวิชาการมหาวิทยาลัย 2536-2538
กรรมการและเลขานุการคณะกรรมการวิชาการมหาวิทยาลัย 2536-2538
กรรมการในคณะกรรมการประจำบัณฑิตวิทยาลัย 2537-ปัจจุบัน 
กรรมการในคณะกรรมการบริหารบัณฑิตวิทยาลัย 2538 
คณบดีคณะอักษรศาสตร์ พ.ศ. 2539–2547
รองอธิการบดีจุฬาฯ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์เป็นกรณีพิเศษ, เล่ม ๑๓๒ ตอนที่ ๙ ข หน้า ๑, ๑๘ มีนาคม ๒๕๕๘ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๙ ตอนที่ ๗๖ ง ฉบับพิเศษ หน้า ๒๓, ๑๐ มิถุนายน ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๖ ตอนที่ ๓ ข หน้า ๗๓๖, ๒๙ มกราคม ๒๕๔๒

 ลำดับสาแหรก 

</center>
# เลมีเซราบล์
เลมีเซราบล์ ("เหล่าผู้น่าสังเวช") เป็นนวนิยายภาษาฝรั่งเศสแนวประวัติศาสตร์ ผู้ประพันธ์ คือ วิกตอร์ อูว์โก เผยแพร่ครั้งแรกใน ค.ศ. 1862 และถือเป็นหนึ่งในนวนิยายอันยิ่งใหญ่ที่สุดแห่งคริสต์ศตวรรษที่ 19

เนื้อหาเริ่มใน ค.ศ. 1815 และถึงจุดสุกงอมในเหตุการณ์กบฏมิถุนายนเมื่อ ค.ศ. 1832 ที่ปารีส โดยว่าด้วยชีวิตและปฏิสัมพันธ์ของตัวละครหลายตัว โดยเฉพาะความดิ้นรนเอาชีวิตรอดของฌ็อง วัลฌ็อง กับการที่คนผู้นี้ได้รับการไถ่บาป

เนื้อหาของนวนิยายเป็นการตั้งคำถามต่อสภาพของกฎหมายและความผ่อนปรน โดยพรรณนาถึงประวัติศาสตร์ฝรั่งเศส สถาปัตยกรรมและการออกแบบชุมชนเมืองในปารีส จริยปรัชญา การต่อต้านระบอบกษัตริย์ ความยุติธรรม ศาสนา รวมถึงชนิดและสภาพของความรักแบบชู้สาวกับแบบครอบครัว นวนิยายเรื่องนี้ยังมีชื่อเสียงผ่านการดัดแปลงหลายต่อหลายครั้งเป็นภาพยนตร์ ละครโทรทัศน์ ละครเวที อันรวมถึงละครเพลง

จูเลียต (นามปากกาของชนิด สายประดิษฐ์) แปลเพียง 2 ภาคแรกเป็นภาษาไทย ใช้ชื่อว่า เหยื่ออธรรม พิมพ์ครั้งแรกเมื่อใดไม่ปรากฏ ต่อมา วิภาดา กิตติโกวิท แปลทุกภาคเป็นภาษาไทย ใช้ชื่อว่า เหยื่ออธรรม เช่นกัน พิมพ์เมื่อ พ.ศ. 2553
# กลวิธีวัจนลีลา
กลวิธีวัจนลีลา  หรือ ภาพพจน์ คือ ถ้อยคำที่เป็นสำนวนโวหารทำให้นึกถึงความหมาย มโนภาพ หรือเห็นเป็นภาพที่นอกเหนือจากสิ่งที่เขียนลงไป หรือถ้อยคำที่เรียบเรียงอย่างมีชั้นเชิงเป็นโวหาร มีเจตนาให้มีประสิทธิผลต่อความคิด ความเข้าใจ ให้จินตนาการและถ่ายทอดอารมณ์ได้อย่างกว้างขวางลึกซึ้งกว่าการบอกเล่าที่ตรงไปตรงมาราชบัณฑิตยสถาน, 2551 : ออนไลน์.

 ประเภท 

 ภาพพจน์ 

 อุปมา (simile)
 อุปมานิทัศน์ (allegory) : การยกเรื่องราวขึ้นอุปมาเพื่ออธิบายคุณลักษณะสำคัญของสิ่งนั้น ๆ
 การสัมผัสอักษร (alliteration) : การสัมผัสพยัญชนะที่มีพยัญชนะต้นตัวเดียวกันหรือเสียงพ้องกัน เช่น จำใจจำจากเจ้า จำจร (ลิลิตตะเลงพ่าย)
 การอ้างถึง/ปฏิรูปพจน์ (allusion) : การอ้างถึงผลงานอื่นทางอ้อม
 การถามประชุมชน (anacoenosis) : การตั้งคำถามต่อที่ประชุมชน มักเป็นเรื่องที่ทั้งผู้พูดและผู้ฟังสนใจอย่างเดียวกัน
 การเล่นคำซ้ำ (antanaclasis) : เป็นการเล่นคำประเภท โดยการซ้ำคำโดยให้ความรู้สึกที่แตกต่างกันสองความรู้สึก
 การแทนประเภทคำ (anthimeria) : การแทนที่คำประเภทหนึ่งด้วยคำประเภทหนึ่ง เช่น จากคำนามเป็นคำกริยา
 มานุษยรูปนิยม (anthropomorphism) : การใช้สิ่งที่มิใช่ของมนุษย์มาพรรณารูปลักษณ์ของมนุษย์ เช่น ใช้สัตว์ หรือใช้เทพ  (ดู สัตวรูปนิยม ประกอบ) 
 ปฏิไวยากรณ์ (antimetabole) : การซ้ำคำที่เป็นประโยคต่อเนื่องกัน แต่มีการสลับตำแหน่งไวยากรณฺ์
 ปฏิวลี (antiphrasis) : การใช้คำให้มีความหมายแตกต่างไปจากความหมายปรกติของคำนั้น มักเป็นไปในเชิงเสียดสีล้อเลียน
 สมญานาม (antonomasia) : การแทนที่คำหรือวลีด้วยชื่ออันเป็นที่รู้จักหรือมีความหมายในทางกลับกัน
 คำพังเพย (aphorism) : การใช้คำกะทัดรัดซึ่งมีความหมายเกี่ยวกับข้อเท็จจริง ความคิดเห็น หรืออุดมคติ, ภาษิต (adage) ก็เรียก
 อติพจน์ (hyperbole)
 อวพจน์ (meiosis, understatement)
 อุปลักษณ์ (metaphor)
 สัมพจนัย (synecdoche)
 ปฏิพากย์ (paradox)/ ปฏิพจน์ (oxymoron)
 บุคคลวัต/บุคลาธิษฐาน (personification)
 นามนัย (metonymy)

 การเล่นคำ 

 สัทพจน์ (onomatopoeia)

 เชิงอรรถ
# หวังอันฉือ
หวังอันฉือ (เกิด: พ.ศ. 1564; ตาย: วันที่ 6 เดือน 4 ปีหยวนโหยวที่ 1 ตรงกับวันที่ 21 พฤษภาคม พ.ศ. 1629 ตามปฏิทินสุริยคติ) เป็นข้าราชการชาวจีนในประวัติศาสตร์ มีบทบาทเป็นนักเศรษฐศาสตร์ นักปฏิรูป อัครมหาเสนาบดีซึ่งตรงกับตำแหน่ง "อัครมหาเสนาบดี" ในปัจจุบัน และกวีสมัยราชวงศ์ซ่งเหนือ

หวังอันฉือมีผลงานโดดเด่นในด้านการปฏิรูปเศรษฐกิจ เขาเล็งเห็นความล้าหลังของสังคมและเป็นผู้นำการปฏิรูปทางเศรษฐกิจสังคม ส่งผลให้การใช้จ่ายของประชาชนคล่องตัว ทำลายการผูกขาดทางการค้า และสร้างระเบียบทางการปกครองและสวัสดิการสังคมรูปแบบใหม่ หวังอันฉือยังปรับปรุงระบบการสอบคัดเลือกบุคคลเข้ารับราชการ โดยขัดขวางคติเห็นแก่ญาติและระบบอุปถัมภ์อันฝังรากลึกในมาแต่เดิม การปฏิรูปของหวังอันฉือไม่เป็นที่พึงใจของกลุ่มอนุรักษนิยมอันนำโดยรัฐมนตรีซือหม่ากวงอย่างยิ่ง นอกจากนี้ สมเด็จพระจักรพรรดิเหรินจงซึ่งมีพระราชอัธยาศัยใฝ่พระราชหฤทัยไปทางซือหม่ากวงก็ไม่โปรดด้วย ทำให้การปฏิรูปดำเนินการและประสบความสำเร็จในช่วงสั้น ๆ เท่านั้น

อัครมหาเสนาบดีหวังมีชีวิตอยู่ในช่วงก่อนกรุงสุโขทัยเมื่อเทียบกันแล้ว

 ภูมิหลัง 

หวังอันฉือนั้นถือกำเนิดในครอบครัวบัณฑิตหลวงทางภาคใต้ของจีน และใน พ.ศ. 1585 ผ่านการสอบคัดเลือกบุคคลเข้ารับราชการได้คะแนนเป็นอันดับสี่ โดยหลังจากสอบผ่านยี่สิบปีแรกได้รับราชการส่วนภูมิภาค ณ มณฑลต่าง ๆ บริเวณน้ำแยงซี ในช่วงนี้หวังอันฉือได้พัฒนาตนและเก็บเกี่ยวประสบการณ์ในการบริหารราชการส่วนภูมิภาคจนปรากฏผลงานโดดเด่น และส่งผลให้เขาเล็งเห็นหนทางแก้ไขสภาพปัญหาของบ้านเมืองที่นับวันยิ่งเสื่อมทรามลงยากจะแก้ไข ปัญหาหลักที่ราชวงศ์ซ่งประสบในครั้งนั้น ได้แก่ การเลี่ยงภาษีของเจ้าของที่ดินอันส่งผลให้ชาวไร่ชาวนาต้องรับภาระแห่งหนี้หนักหน่วงขึ้น ประกอบกับปัญหางบประมาณแผ่นดินขาดดุล และภาวะเงินเฟ้ออย่างกว้างขวาง ยังให้หวังอันฉือซึ่งเป็นคนหัวก้าวหน้าเป็นที่ต้องการของสมเด็จพระจักรพรรดิเจินจงอย่างยิ่ง

 การปฏิรูปเศรษฐกิจสังคม 
thumb|right|170px|Illustration of Wang Anshi from the Wan Xiao Tang, 1743.

 ความล้มเหลว 

 งานกวีนิพนธ์
# พิชฌพัฒน์ ตันทา
พิชฌพัฒน์ ตันทา ชื่อเล่น ป๊อบ เกิดเมื่อวันที่ 18 ธันวาคม พ.ศ. 2535

 การศึกษา 
 ระดับมัธยมศึกษา โรงเรียนอัสสัมชัญลำปาง
 ระดับปริญญาตรี วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ เอกการสื่อสารเพื่อสุขภาพ

 ผลงาน 

 ละครโทรทัศน์ 
 ปี พ.ศ.  เรื่อง  รับบท  หมายเหตุ 2555  แรงเงา  ต่อ  2557  ดาวเคียงเดือน  ป๊อบ  2560  Princess Hours Thailand รักวุ่น ๆ เจ้าหญิงจอมจุ้น  กันต์  2562  แรงเงา 2 แรงเงาแรงแค้น  ต่อ 

 ซีรีส์ 
 ปี พ.ศ.  เรื่อง  รับบท  2559  Love Songs Love Stories เพลง ลงเอย  ตู่ สงครามแย่งผู้ To Be Continued ตอน ลงเอย  ตู่ 2560  The Cupids บริษัทรักอุตลุด ซ่อนรักกามเทพ  ชาร์ลี 2561  MEO Me & You แมวของเขาและรักของเรา  แดน

 ซิตคอม 
 ปี พ.ศ.  เรื่อง  รับบท  หมายเหตุ  2555 - 2556  ครัวซองทำนองรัก  นที  

 ผลงานที่ผ่านมา 
 เข้ารอบการประกวดภาคเหนือ ในงาน Brand Presenter U-GUY ปี 2 by GAY GAY TIFFANY

 รางวัล 
 รางวัล  สาขา  ประเภท  TOP AWARDS 2012  ดาราดาวรุ่งเกย์หล่อยอดเยี่ยม  ละครเรื่อง "แรงเงา"  ช่อง 3
# อัตราหมุนเวียนของสินทรัพย์
อัตราหมุนเวียนของสินทรัพย์  เป็นอัตราส่วนทางการเงินที่วัดประสิทธิภาพการใช้สินทรัพย์ของบริษัทเพื่อผลิตยอดขายหรือรายได้จากการขายเข้าสู่บริษัท
# ฐานบินตาคลี
ฐานบินตาคลี  หรือ ท่าอากาศยานตาคลีประกาศกระทรวงคมนาคม เรื่อง กำหนดเขตบริเวณใกล้เคียงสนามบินตาคลี ในท้องที่อำเภอตาคลี จังหวัดนครสวรรค์ อำเภอมโนรมย์ อำเภอเมืองชัยนาท อำเภอสรรพยา จังหวัดชัยนาท และอำเภออินทร์บุรี จังหวัดสิงห์บุรี เป็นเขตปลอดภัยในการเดินอากาศ พ.ศ. ๒๕๓๕ หรือ ท่าอากาศยานทหารกองบิน 4 ตั้งอยู่ที่ อำเภอตาคลี จังหวัดนครสวรรค์ อยู่ห่างจากอำเภอเมืองนครสวรรค์ 70 กิโลเมตร และอยู่ห่างจากกรุงเทพมหานครตามถนนพหลโยธิน 180 กิโลเมตร เป็นฐานที่ตั้งของกองบิน 4 กองทัพอากาศไทย 

สนามบินแห่งนี้สร้างขึ้นในช่วงสงครามโลกครั้งที่ 2 ในปี พ.ศ. 2486 โดยกองทัพญี่ปุ่น และอยู่ในความดูแลของกองทัพอากาศไทยตั้งแต่หลังสงคราม ได้ย้ายกองบินน้อยที่ 4 จากจังหวัดลพบุรีมาอยู่ที่นี่ และเปลี่ยนชื่อเป็น กองบินที่ 4

ในช่วงสงครามเวียดนาม กองทัพอากาศสหรัฐอเมริกา ได้ใช้สนามบินแห่งนี้เป็นฐานบินร่วมกับสนามบินอื่นๆ เช่นที่ สนามบินอุดรธานี, สนามบินอุบลราชธานี, สนามบินนครราชสีมา, สนามบินอู่ตะเภา

 ประวัติ 
เมื่อ พ.ศ. 2484 ทหารญี่ปุ่นได้มาตั้งฐานทัพอยู่บริเวณใกล้หมู่บ้านหนองสีนวล ตำบลตาคลี อำเภอตาคลี จังหวัดนครสวรรค์ และขอให้พื้นที่สนามบินของไทย ซึ่งกองทัพอากาศไทยได้เลือกสนามบินตาคลีเป็นฐานให้ญี่ปุ่นตั้งกองบิน โดยเมื่อวันที่ 12 พฤศจิกายน พ.ศ. 2486 ได้เริ่มลงมือสร้างสนามบินตาคลีในพื้นที่ด้านทิศตะวันตกของเขาตาคลี บริเวณหมู่บ้านดงพลับ ซึ่งทหารญี่ปุ่นเป็นผู้ออกแบบ โดยไทยได้ทำข้อตกลงเรื่องการใช้สนามบินกับกองทัพญี่ปุ่นและจ้างแรงงานไทยลงมือตัดต้นไม้ใหญ่จำนวนมาก พร้อมทั้งได้ดำเนินการปรับพื้นที่เพื่อสร้างสนามบิน 2 เส้นทางวิ่งขึ้น-ลง หอบังคับการบิน ลานจอด เส้นทางขับเคลื่อน TAXI โรงเก็บซ่อมเครื่องบิน คลังอาวุธ คลังน้ำมัน และคลังเก็บอุปกรณ์เครื่องมือเครื่องใช้อื่น ๆ และสร้างเสร็จในปี 2487

ในปี 2488 สงครามโลกครั้งที่สอง สิ้นสุดลง สนามบินตาคลีจึงอยู่ในความครอบครองของกองทัพอากาศไทย จนในปี 2496 กองทัพอากาศได้ย้ายกองบิน 4 มาตั้งที่สนามบินตาคลีแห่งนี้
# คาร์บอนซับออกไซด์
คาร์บอนซับออกไซด์ หรือ ไตรคาร์บอนซับออกไซด์ คือปริมาณออกไซด์ของคาร์บอนที่มีอยู่ในสูตรเคมี C3O2 หรือ O=C=C=C=O ซึ่งมีพันธะคู่ต่อเนื่องสี่พันธะจึงเรียกว่า คูมูเลน เป็นหนึ่งในสมาชิกที่มีเสถียรภาพในชุดของโมเลกุลสายตรงออกโซคาร์บอน O=Cn=O ซึ่งรวมถึง คาร์บอนไดออกไซด์ (CO2) และเพนตาคาร์บอนไดออกไซด์ (C5O2)

สารเคมีนี้ถูกค้นพบใน ค.ศ. 1873 โดยเบนจามิน โบรดี โดยการควบคุมโมเลกุลคาร์บอนมอนอกไซด์ผ่านกระแสไฟฟ้า เขาอ้างว่าผลิตภัณฑ์ที่ได้เป็นส่วนหนึ่งของชุดโมเลกุลออกไซด์คาร์บอน ที่มีสูตร Cx+1Ox อย่างเช่น C2O, C3O2, C4O3, C5O4, ... และมีการระบุผลิตภัณฑ์สองโมเลกุลคือ C4O3 และ C5O4 อย่างไรก็ตามมีเพียง C3O2 ที่เป็นที่รู้จัก ในปี 1891 มาร์แซลแลง แบร์เตอโล ตั้งข้อสังเกตว่าการให้ความร้อนคาร์บอนมอนอกไซด์บริสุทธิ์ที่ประมาณ 550 °C สร้างแก๊สคาร์บอนไดออกไซด์จำนวนน้อยแต่ไม่มีร่องรอยของคาร์บอน สันนิษฐานว่าออกไซด์ที่อุดมด้วยคาร์บอนถูกสร้างขึ้นแทน ซึ่งเขาเรียกว่า "ซับ-ออกไซด์" เขาสันนิษฐานว่ามันเป็นผลิตภัณฑ์เดียวกับที่ได้จากการปล่อยประจุไฟฟ้าและเสนอว่าสูตรคือ C2O ในภายหลัง อ็อทโท ดีลส์ ระบุชื่อที่เป็นแบบสารประกอบอินทรีย์คือ ไดคาร์บอนิลมีเทน และไดออกซัลลีน

โดยทั่วไปจะถูกอธิบายว่า เป็นของเหลวที่เป็นน้ำมันหรือแก๊สที่อุณหภูมิห้อง และมีกลิ่นที่ระคายเคืองอย่างยิ่ง
# แมงกานีสไดออกไซด์
แมงกานีสไดออกไซด์ เป็นสารประกอบอนินทรีย์กับสูตร ซึ่งเป็นของแข็งสีดำหรือสีน้ำตาลเกิดขึ้นตามธรรมชาติเป็นแร่ไฟโรลูไซต์ ซึ่งเป็นแร่หลักของแมงกานีสและส่วนประกอบของก้อนแมงกานีส การใช้ที่สำคัญสำหรับ MnO2 เป็นเซลล์แบตเตอรี่แห้ง เช่น แบตเตอรี่อัลคาไลน์ และแบตเตอรี่สังกะสีคาร์บอน. นอกจากนี้ยังใช้เป็นสีและเป็นปูชนียบุคคลที่สารแมงกานีสอื่น ๆ เช่น มันถูกใช้เป็นสารอินทรีย์สังเคราะห์ ตัวอย่างเช่น ออกซิเดชันของแอลกอฮอล์ออลลีลิค
# ควอลคอมม์
ควอลคอมม์ เป็นบริษัทผลิตสารกึ่งตัวนำ สัญชาติอเมริกัน โดยผลิตเกี่ยวกับอุปกรณ์อิเล็กทรอนิกส์และอุปกรณ์สื่อสารโทรคมนาคม มีสำนักงานใหญ่ตั้งอยู่ที่เมืองแซนดีเอโก รัฐแคลิฟอร์เนีย ประเทศสหรัฐอเมริกา
# ซอมบี้ที่รัก
ซอมบี้ที่รัก  เป็นภาพยนตร์อเมริกันแนวโรแมนติกอาถรรพณ์ ค.ศ. 2013 Warm Bodies/Film ภาพยนตร์ตลกซอมบี้นี้อิงจากนวนิยายชื่ออังกฤษเดียวกันของไอแซค มาเรียน ที่ได้รับความนิยมใน ค.ศ. 2011 กำกับและเขียนบทโดยโจนาธาน เลอวีน นำแสดงโดยนิโคลัส ฮอลท์ และเทเรซา พาล์มเมอร์

ภาพยนตร์ชุดนี้เน้นไปที่การพัฒนาความสัมพันธ์ระหว่างหญิงสาวชื่อจูลี่ และซอมบี้ที่มีชื่อว่า "อาร์" แล้วในที่สุดความรักของพวกเขาก็ได้รับการก่อตัวขึ้น ภาพยนตร์ชุดนี้จัดได้ว่าหายากที่จะแสดงให้เห็นถึงความเป็นมนุษย์ในตัวละครที่เป็นซอมบี้ และยังเป็นเรื่องที่ไม่ธรรมดาเนื่องด้วยเป็นการเล่าเรื่องราวจากมุมมองของฝ่ายซอมบี้

 เนื้อเรื่องย่อ 
หนุ่มน้อยชื่อ R ต้องกลายเป็นซอมบี้ทั้งที่ยังไม่เคยมีแฟนมาก่อน มีอยู่วันหนึ่งเขาได้ความทรงจำของความรักจากเหยื่อสาวคนนึ่ง และได้ตกหลุมรัก มนุษย์สาวสวยที่ชื่อ จูลี่ ถึงแม้ว่าหัวใจของ R จะหยุดเต้นไปแล้ว แต่วินาทีแรกที่เขาได้เห็นหน้า จูลี่ มันทำให้ R รู้สึกถึง เหตุผลของการอยากมีชีวิตขึ้นมาเป็นครั้งแรกนับตั้งแต่เขาได้ตายไป

 นักแสดงนำ 
 นิโคลัส เฮาลต์ รับบทเป็น อาร์
 เทเรซา พาล์มเมอร์ รับบทเป็น จูลี่ กรีจีโอ
 ร็อบ คอร์ดดี รับบทเป็น เอ็ม / มาร์คัส
 เดฟ ฟรังโก รับบทเป็น เพอร์รี เคลวิน
 อนาลีห์ ทิปตัน รับบทเป็น นอรา
 โครี ฮาร์ดริคท์ รับบทเป็น เควิน
 จอห์น มัลโควิช รับบทเป็น นายพันกรีจีโอ
 ปาทริค เซบองวุย รับบทเป็น นักล่าซอมบี้
 จัสติน แบรดลีย์ รับบทเป็น คนนิรนาม
 ทอด เฟนเนล รับบทเป็น หน่วยลาดตระเวนติดอาวุธ

 การสร้าง 
นักแสดงนิโคลัส ฮอลท์ รับบทเป็นซอมบี้ที่มีชื่อว่าอาร์ ซึ่งถือเป็นบทเด่นในภาพยนตร์ เขียนบทและกำกับโดยโจนาธาน เลอวีน ภาพยนตร์ชุดนี้ยังมีนักแสดงนำอย่างเทเรซา พาล์มเมอร์ ในบทของจูลี่ กรีจีโอ, ร็อบ คอร์ดดี ในบทของเอ็ม และจอห์น มัลโควิช ในบทของนายพันกรีจีโอ รวมถึงเดฟ ฟรังโก, อนาลีห์ ทิปตัน และโครี ฮาร์ดริคท์ ที่ได้ปรากฏตัวในภาพยนตร์ชุดนี้

 การเปิดตัว 
ซอมบี้ที่รัก ได้รับการเปิดตัว ณ วันที่ 31 มกราคม ค.ศ. 2013 ที่ฟิลิปปินส์, กรีซ และรัสเซีย รวมถึงได้เปิดตัวในวันที่ 1 กุมภาพันธ์ ค.ศ. 2013 ในสหรัฐอเมริกา, วันที่ 7 กุมภาพันธ์ ค.ศ. 2013 ในอิตาลี และวันที่ 8 กุมภาพันธ์ ค.ศ. 2013 ที่สหราชอาณาจักร ทั้งนี้ ซอมบี้ที่รัก ได้รับการเปิดตัวในหลายประเทศช่วง 31 มกราคม ถึง 11 เมษายน ค.ศ. 2013 Release Info at the Internet Movie Database

 การตอบรับ 
ภาพยนตร์ชุดนี้ได้รับการกล่าวถึงในเชิงบวกจากนักวิจารณ์ โดยได้รับค่า 78% ซึ่งอยู่ในระดับ "สด" ตามเกณฑ์ของเว็บไซต์รอทเทนโทเมโตโดยอิงจาก 93 ความเห็น ด้วยมติเอกฉันท์ที่ระบุว่า "แม้ภาพยนตร์ชุดนี้อาจจะไม่ได้ใช้ประโยชน์จากการเล่นสำนวนโวหารได้อย่างเต็มที่ เนื่องด้วยสภาพของเนื้อเรื่อง หากแต่ ซอมบี้ที่รัก ยังคงมีความน่ารัก โดยมีการแสดงที่ถือว่าค่อนข้างดีสำหรับบทของตัวเอก" และในช่วงวันหยุดสุดสัปดาห์ของการเปิดตัว ภาพยนตร์ชุดนี้สามารถทำรายรับที่ 20.4 ล้านดอลลาร์สหรัฐ

 รางวัล 
ซอมบี้ที่รัก ได้รับรางวัลทีนช้อยส์อะวอร์ด (Teen Choice Awards) สาขา Choice Movie Breakout ประจำปี ค.ศ. 2013
# โปรตีนเวย์
โปรตีนเวย์  คือ โปรตีนที่สกัดได้มาจากหางนมวัว โดยนมวัวที่คัดแยกจากกระบวนการทำเนยแข็งมาสกัดส่วนที่เป็นคาร์โบไฮเดรตและไขมัน ออกให้เหลือส่วนที่เป็นโปรตีนบริสุทธิ์ จากนั้นนำมาผ่านกระบวนการทำให้แห้งเพื่อให้อยู่ ในรูปผง โปรตีนเวย์ เป็นแหล่งโปรตีนที่มีความสมบูรณ์ซึ่งเป็นแหล่งรวมกรดอะมิโน (ที่เป็นหน่วยย่อยของโปรตีน) ที่ร่างกายสามารถย่อยได้ง่าย และดูดซึมไปใช้ได้อย่างรวดเร็ว
# ว่าว (แก้ความกำกวม)
ว่าว อาจหมายถึง

 ว่าว - เครื่องเล่นอย่างหนึ่ง มีไม้ไผ่เป็นต้นผูกเป็นโครงรูปต่าง ๆ แล้วปิดด้วยกระดาษหรือผ้าบาง ๆ มีสายเชือกหรือป่านผูกกับสายซุงสำหรับชักให้ลอยตามลมสูงขึ้นไปในอากาศ มีหลายชนิด เช่น ว่าวจุฬา ว่าวปักเป้า ว่าวงู
 กระดาษว่าว - กระดาษที่ใช้ทำว่าว มีลักษณะพิเศษที่ไม่โปร่ง
 ลมว่าว - ลมที่พัดจากทิศเหนือไปทิศใต้ในตอนต้นฤดูหนาว ที่เรียกลมว่าวเพราะเกิดขึ้นในช่วงเวลาต้นฤดูหนาวราวเดือนกันยายนถึงพฤศจิกายน อันเป็นช่วงเวลาที่ผู้คนนิยมเล่นว่าว นอกจากนี้ ยังเรียกว่า ลมข้าวเบา เนื่องมาจากลมพัดผ่านมาในช่วงเวลาที่มีการเก็บเกี่ยวข้าวชนิดหนึ่งในเดือนพฤศจิกายน เป็นลมประจำทิศตะวันออกเฉียงเหนือตามความเชื่อของไทย และเป็นลมประจำถิ่น (local wind) ของประเทศไทย
 ลมตะเภา - ลมที่พัดพัดจากทิศใต้ไปทิศเหนือในกลางฤดูร้อน มักเรียกว่า ลมเล่นว่าว ในทางอุตุนิยมวิทยา คือ ลมใต้และลมตะวันออกเฉียงใต้ มีต้นกำเนิดมาจากบริเวณความกดอากาศสูงในมหาสมุทรแปซิฟิก (Pacific high) เป็นลมประจำทิศใต้ตามความเชื่อของไทย และเป็นลมประจำถิ่นของประเทศไทย
 การสำเร็จความใคร่ด้วยตนเอง - สำหรับผู้ชาย ภาษาปากเรียก ว่าว ตัดมาจาก ชักว่าว
 ข้าวเกรียบว่าว - ขนมกินเล่นชนิดหนึ่งทำจากข้าวเหนียว
# กฎหมายระหว่างประเทศแผนกคดีเมือง
กฎหมายระหว่างประเทศแผนกคดีเมือง หรือ กฎหมายมหาชนระหว่างประเทศ  คือ กลุ่มกฎเกณฑ์ที่มีผลบังคับเป็นกฎหมายผูกพันรัฐในทางปฏิสัมพันธ์กับรัฐอื่น ปัจเจกบุคคล องค์การ และคณะบุคคลอื่น ครอบคลุมกิจกรรมหลายประเทศ เช่น ความสัมพันธ์ทางทูต การทำสงคราม การค้า สิทธิมนุษยชน และการใช้ทรัพยากรทางทะเลร่วมกัน ตรงข้ามกับกฎหมายระหว่างประเทศแผนกคดีบุคคล หรือกฎหมายเอกชนระหว่างประเทศ (private international law) ซึ่งว่าด้วยการระงับกรณีพิพาททางกฎหมายระหว่างปัจเจกบุคคลในระดับระหว่างประเทศ เช่น ระหว่างคู่กรณีจากสองประเทศที่มีระบบกฎหมายต่างกัน

ดูเพิ่ม
 กฎหมายมหาชน
# ไซโคลเปีย
ไซโคลเปีย  เป็นโฮโลโปรเซนเซฟาลีแบบที่หายาก และเป็นความผิดปกติแต่กำเนิดซึ่งมีลักษณะ คือ สมองส่วนหน้าของเอ็มบริโอไม่สามารถแบ่งเบ้าตาออกเป็นสองช่องได้อย่างเหมาะสม อุบัติการณ์อยู่ที่ 1 ใน 16,000 ในสัตว์ที่เกิด และ 1 ใน 250 ในเอ็มบริโอ และหนึ่งใน 2,500 ที่ลงเอยด้วยการแท้งTaber's Cyclopedic Medical Dictionary, ISBN 0-8036-0654-0